Ti Turkia ket maysa a demokrata, sekular, unitario, batay-linteg a republika nga addaan ti taga-ugma a tinawtawid a kultura. Ti Turkia ket umadadu a naipatipon iti Laud babaen ti panagkameng kadagiti organisasion a kas ti Konsilo iti Europa, NATO, OECD, OSCE ken ti G-20 a dagiti kangrunaan nga ekonomia. Ti Turkia ket nangrugi a nakitulag ti napno a panagkameng iti Kappon ti Europa idi 2005, nga isu ket maysa idin a kumaduaan a kameng iti Europeano a Komunidad ti Ekonomia manipud idi 1963 ken nakadanon ti maysa a tulagan ti kappon ti aduana idi 1995. Ti Turkia ket nagtaraken iti asideg a kultural, politikal, ekonomiko ken industria a panakibiang iti Tengnga a Daya, dagiti Turko nga estado iti Tengnga nga Asia ken dagiti pagilian ti Aprika babaen ti panagkameng kadagiti organisasion a kas ti Turko a Konsilo, Nagsaupan nga Administrasion iti Turko nga Arte ken Kultura, Organisasion iti Islamiko a Panagtitinnulong ken ti Organisasion ti Ekonomiko a Panagtitinnulong.

Ti maritimo nga Abagatan a daya nga Asia wenno paset ti baybay nga Abagatan a daya nga Asia ket mangibagbaga ti rehion ti baybay ti Abagatan a daya nga Asia a kas kasumbangir ti nangruna a daga ti Abagatan a daya nga Asia ken buklenna ti Brunei, Indonesia, Daya a Malaysia, Daya a Timor, ti Filipinas, ken Singapur. Ti maritimo nga Abagatan a daya nga Asia ket sagpaminsan paya naibagbaga a kas ti ""isla nga Abagatan a daya nga Asia"" wenno ""insular nga Abagatan a daya nga Asia"". Ti termino ti maika 19 a siglo iti ""Purpuro Malayo"" ket mangibaga iti kaaduan a kadapda met laeng a lagur. Daytoy a rehion ket maigiddiat iti Indotsina gapu ta dagiti populasionna ket kaaduan a tagikua ti grupo ti Austronesio (Malayo-Polinesio), ken mangipakpakita kadagiti nadumaduma a naibatay iti baybay, maipapan iti tribu, ken kaaduan kadagiti kultura a saan a naimpluensiaan iti Insik.

Ti tawen intono 2027 (MMXXVII) ket kadawyan a tawen a mangrugi iti Biernes iti kalendario a Gregoriano (dominikal a letra C), ti maika-2027 a tawen kadagiti panangikeddeng ti Kadawyan a Panawen (CE) ken Anno Domini (AD), ti maika-27 a tawen ti maika-3 a milenio, ti maika-27 a tawen iti maika-21 a siglo, ken ti maika-8 a tawen iti dekada ti tawtawen ti 2020.

Ti laeng karayan Amasona ken Kongo ti adda ti adadu a natimbeng a panagayus ngem ti naitipon a panagayus ti Ganges, ti Brahmaputra, ken ti Surma-Meghna a sistema ti karayan. Iti napno a panaglayus ti Amasona laeng ti dakdakkel.

Ti pagsasao a Koro ket ti maysa a pagsasao a Daya a Manus nga insasao babaen dagiti agarup a 400 a tattao iti akin-amianan a daya nga Isla Manus, Probinsia ti Manus ti Papua Baro a Guinea. Daytoy ket addaan iti urnos ti balikas iti SVO.

Ti siudad ket mabirukan iti nawatiwat a tanap a ginudua babaen ti Karayan Tigris. Ti Tigris ket pisienna iti gudua ti Baghdad, a ti akindaya a gudua ket tinawtawagan iti 'Risafa' ken ti akinlaud a gudua ket naam-ammuan a kas ti 'Karkh'. Ti daga a nakabangonan ti siudad ket intero a gangani a nadalumpinas ket ababa ti ayanna, gapu ta ti taudanna ket dagiti nayanud a sedimento manipud kadagiti periodiko a dadakkel a layus a napasamak iti karayan.